stanford-oval/wikipedia huggingface dataset:
סילייה קארינה מוטקה
עשיה פוליטית

מוטקה הייתה מעורבת בסוגיות בפוליטיקה הסאמית מאז נעוריה והחזיקה בתפקידים שונים בארגונים סאמים מאז שנות ה-90. היא נבחרה לראשונה לפרלמנט הסאמי בשנת 2009, כנציגה מן המחוז הצפוני, ומאז נבחרה שוב בשנים 2013, 2017 ו-2021.
מוטקה הייתה חברת המועצה המושלת של הסאמי (נו') (הרשות המבצעת של הפרלמנט הסאמי) בשנים 2013–2016, 2017-2021. בפעם הראשונה שהצטרפה למועצה המושלת, בתור השרה לענייני תזונה וחינוך בין השאר, החליפה אותה בפרלמנט הסאמי אינגר אלין אוטסי שהייתה סגניתה. בבחירות 2017 לפרלמנט הסאמי, זכתה מפלגת NSR לשני נציגים מהמחוז הצפוני: מוטקה ועורך הדין נילס מיקלסן אוטסי. מפלגת NSR נכנסה למועצה המושלת בקואליציה עם מפלגת Muohtačálmmit, ומוטקה הפכה לשרה לענייני תזונה, קרקע, סביבה ומדיניות אזורית.
בבחירות 2021 לפרלמנט הסאמי נבחרה מוטקה לנשיאת הפרלמנט הסאמי.
תפקידים > בפרלמנט הסאמי של נורווגיה

1993-1997: ממלאת מקום נציגה בפרלמנט הסאמי.
2009-2013: נציגה, ראש ועדת החינוך, המתבגרים והטיפוח וחברת ועדת ביקורת.
2013-2016: השרה לענייני תזונה וחינוך במועצה המושלת.
2016-2021: נציגה בפרלמנט הסאמי.
2021: נשיאת הפרלמנט הסאמי.
תפקידים > תפקידים אחרים

1995-1998: ראש ועדת הנוער במפלגת NSR.
1996-1999: חברת הנהלת המרכז ללימודים סאמיים, אוניברסיטת טרומסה.
2004-2005: ראש העמותה הסאמית של טרומסה.
2006-2008: ראש מפלגת NSR.
2008-2013: חברת דירקטוריון מירוץ המזחלות בפינמארק (נו').
2012-2013: יו"ר דירקטוריון העמותה למען הסאמי באלטה.
חיים אישיים

מוטקה נשואה ויש לה בת ובן.
הערות שוליים

1 2 3  Åse M. P. Pulk, Sametingsrådet - Sametinget : Silje Karine Muotka | Elle-Rávnná Eli Silje Karine, sametinget.no (בנורווגית ספרותית)
↑  Andreas Reitan, Sametingsvalget: - Kjempejobb i sørsamisk valgkrets, Nea Radio, ‏2021-09-15 (בנורווגית)
1 2  Eilif Andreas Aslaksen, Silje Karine Muotka, NRK, ‏2009-06-17 (בנורווגית ספרותית)
↑  Åse M. P. Pulk, Sametingspresident Silje Karine Muotkas tale - Sametinget, sametinget.no (בנורווגית ספרותית)
↑  Ansvarsområdene til sametingsrådet - Sametinget, sametinget.no, ‏2021-10-27
| --- | --- |
בקרת זהויות :  BIBSYS: 6082832  ISNI: 0000 0003 6271 4992  VIAF: 227176948   WorldCat (עם VIAF): 227176948
איירה זקס

| --- | --- |

 לידה:  21 בנובמבר 1965 (בן 59) ממפיס, טנסי, ארצות הברית 
 מדינה:  ארצות הברית 
 מקום לימודים:  אוניברסיטת ייל 
 פרסים והוקרה:  פרס חבר המושבעים של פסטיבל סאנדנס לדרמה אמריקאית (2005)  מלגת גוגנהיים (2013) 
 פרופיל ב-IMDb
 
איירה זקס (באנגלית: Ira Sachs; נולד ב-21 בנובמבר 1965) הוא קולנוען אמריקאי, זוכה פסטיבל הסרטים סאנדנס ופסטיבל הסרטים הבינלאומי בברלין. סרטו הראשון היה הסרט הקצר Lady משנת 1993.
ביוגרפיה

זקס נולד בממפיס, טנסי. בין סרטיו נמנים ‏"The Delta"‏ (1997), ‏"Forty Shades of Blue"‏ (2005), ‏"Married Life"‏ (2007), ‏"Keep the Lights On"‏ (2012) ו-"Love Is Strange"‏ (2014).‏‏ בסרט 2016 יצא סרטו "Little Men" אשר הוקרן בהקרנת בכורה בפסטיבל הסרטים סאנדנס.
זקס הוא יהודי והומוסקסואל גלוי. את סרטו "Keep the Lights On" הוא תיאר כחצי-אוטוביוגרפי. בינואר 2012 זקס התחתן עם האמן בוריס טורס בניו יורק, ימים ספורים לפני שנולדו התאומים שלהם, ויוה ופליקס.
בשנת 2014 הופיע זקס בסרט התעודה הגרמני "Wie ich lernte die Zahlen zu lieben" (בעברית: "איך למדתי לאהוב את המספרים") מאת אוליבר סכטינג ומקס טאובר.
פילמוגרפיה

| שנה | שם הסרט | הערות |
| --- | --- | --- |
| 1997 | The Delta |  |
| 2005 | Forty Shades of Blue |  |
| 2007 | Married Life |  |
| 2012 | Keep the Lights On |  |
| 2014 | Love Is Strange |  |
| 2016 | Little Men |  |
| 2019 | Frankie |  |
| 2023 | מעברים (אנ') | גם תסריטאי |
פרסים ומועמדויות

| שנה | פרס | קטגוריה | היצירה המועמדות | תוצאה |
| --- | --- | --- | --- | --- |
| 1997 | פסטיבל הסרטים סאנדנס | Grand Jury Prize | The Delta | מועמדות |
| 1997 | ‏Rotterdam International Film Festival‏ | Outstanding Emerging Talent | The Delta | מועמדות |
| 1997 | ‏Gotham Awards‏ | Open Palm Award | The Delta | מועמדות |
| 2005 | פסטיבל הסרטים סאנדנס | Grand Jury Prize | Forty Shades of Blue | זכייה |
| 2005 | ‏Deauville Film Festival‏ | Grand Special Prize | Forty Shades of Blue | מועמדות |
| 2012 | פסטיבל הסרטים סאנדנס | Grand Jury Prize | Keep the Lights On | מועמדות |
| 2012 | פסטיבל הסרטים הבינלאומי בברלין | הסרט הטוב ביותר | Keep the Lights On | זכייה |
| 2012 | ‏Chicago International Film Festival‏ | הסרט הטוב ביותר | Keep the Lights On | מועמדות |
| 2012 | מחברות הקולנוע | הסרט הטוב ביותר | Keep the Lights On | מקום עשירי |
| 2013 | פרס אינדפנדנט ספיריט | הסרט הטוב ביותר | Keep the Lights On | מועמדות |
| 2013 | פרס אינדפנדנט ספיריט | הבמאי הטוב ביותר | Keep the Lights On | מועמדות |
| 2013 | פרס אינדפנדנט ספיריט | התסריט הטוב ביותר | Keep the Lights On | מועמדות |
| 2014 | מחברות הקולנוע | הסרט הטוב ביותר | Love is Strange | מקום שמיני |
| 2014 | ‏Deauville Film Festival‏ | Grand Special Prize | Love is Strange | מועמדות |
| 2014 | פרס אינדפנדנט ספיריט | הסרט הטוב ביותר | Love is Strange | מועמדות |
| 2014 | פרס אינדפנדנט ספיריט | התסריט הטוב ביותר | Love is Strange | מועמדות |
| 2014 | ‏Gotham Awards‏ | הסרט הטוב ביותר | Love is Strange | מועמדות |
| 2014 | ‏Gotham Awards‏ | חביב הקהל | Love is Strange | מועמדות |
| 2014 | פרס סטלייט | התסריט המקורי הטוב ביותר | Love is Strange | מועמדות |
| 2016 | פסטיבל הסרטים הבינלאומי בברלין | הסרט הטוב ביותר | Little Men | מועמדות |
| 2016 | פסטיבל הסרטים הבינלאומי בברלין | פרס טדי | Little Men | מועמדות |
| 2016 | ‏Deauville Film Festival‏ | Grand Special Prize | Little Men | זכייה |
| 2016 | ‏Edinburgh International Film Festival‏ | חביב הקהל | Little Men | מועמדות |
| 2017 | פרס אינדפנדנט ספיריט | התסריט הטוב ביותר | Little Men | מועמדות |
| 2019 | פסטיבל הקולנוע בקאן | פרס דקל הזהב | Frankie | מועמדות |
| 2024 | פרס אינדפנדנט ספיריט | הבמאי הטוב ביותר | מעברים | מועמדות |
הערות שוליים

↑  Ira Sachs (אורכב 19.12.2006 בארכיון Wayback Machine). Filmmakers Profile. Sundance Channel L.L.C.
↑  "Ira Sachs Interview". אורכב מ-המקור ב-11 במאי 2008. {{cite web}}:  (עזרה)
↑  Elizabeth Thompson (2014-01-07). "Ira Sachs on Queer Art". Papermag.com. נבדק ב-2014-01-08.
↑  "Out of the Dark". נבדק ב-2015-10-16.
↑  "With 'Love Is Strange,' Ira Sachs Made The Year's Best Love Story". נבדק ב-2015-10-16.
↑  "Will Gay Drama 'Love Is Strange' Shatter Hollywood's Glass Ceiling?". נבדק ב-2015-10-16.
↑  2024 Indie Spirit Awards: See the Complete List of Winners, Peoplemag (באנגלית)
| --- | --- |
בקרת זהויות :  PLWABN: 9810650494505606  BNE: XX4765125  BnF: cb15511557h (data)  GND: 137601832  ISNI: 0000 0001 1679 7542  LCCN: no2001030108  NKC: xx0320610  NLK: KAC201709692  NTA: 308086562  SUDOC: 114731292  VIAF: 81772182   WorldCat (עם VIAF): 81772182
סלעית הבזלות

| סלעית הבזלות |
| --- | --- |
 סלעית הבזלות, הערבה, ישראל
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: חטפיתיים
סוג:: סלעית
מין:: סלעית הבזלות
שם מדעי
 Oenanthe warriae ‏שיריחי & Kirwan, 2011

סַלְעִית הַבַּזָּלוֹת (שם מדעי: Oenanthe warriae) היא ציפור ממדבריות הבזלת שבירדן ובסוריה. היא שייכת לסוג סלעית, ששויך בעבר למשפחת הקיכליים, אך כיום מוגדר במשפחת החטפיתיים. זהו מין שידוע עליו מעט מאוד, והיא תוארה כמין עצמאי רק ב-2021.
בישראל היא חורפת נדירה ביותר, כשעיקר התצפיות בה הן מדרום הערבה. בחורפים של 2016/17 ו-2019/20 נרשמו מספר תצפיות ב-6 ו-7 פרטים בהתאמה, כולן בדרום הארץ.
הגדרתה ותיאורה של סלעית הבזלות הביאו להבנה כי שתי תצפיות עבר בסלעיות נדירות, של סלעית שחורה (O. leucura) בדצמבר 1982 וסלעית הודית (O. picata, נקראת גם סלעית מזרחית) בפברואר 1986, שתיהן מאילת, היו זיהויים שגויים של סלעית בזלות, והן הוסרו מרשימת ציפורי הארץ במאמר שהתפרסם ב-2012.
טקסונומיה ואטימולוגיה

סלעית הבזלות (O. warriae) וסלעית מגרבית (O. halophila) נחשבו בעבר לתת-מינים של סלעית לבנת-כנף (בשל מידע חסר סווגה הבזלות בתחילה כמופע מלניסטי בלבד על-ידי חלק מהרשימות), אך פוצלו כמינים מובחנים על ידי איגוד האורניתולוגים הבין-לאומי (IOU) בשנת 2021.
שם הסוג Oenanthe נגזר מהמילים ביוונית העתיקה oenos (οίνος), "יין" ו-anthos (ανθός), "פרח". זה מתייחס לחזרתה של הסלעית האירופית ליוון באביב בדיוק בזמן פריחת הגפנים. השם האנגלי לסלעית "wheatear" אינו נגזר מ"חיטה" או "אוזן", אלא הוא השחתה לשונית מהמאה ה-16 של "לבן" ו"עכוז", ומתייחס לשת הלבן הבולט שנמצא ברוב המינים.
שם המין הספציפי warriae ניתן לה על-ידי האורניתולוג הישראלי הדורם שיריחי, שחקר את סלעית הבזלות והעניק לה את שמה לכבודה של Effie Warr, אוצרת אוסף הציפורים במוזיאון להיסטוריה של הטבע בטרינג שבאנגליה, שבשנותיו הראשונות כחוקר מקצועי במוזיאון עזרה לו רבות.
זהו מין מונוטיפי, כלומר לא תוארו תת-מינים נפרדים.
תפוצה ובית גידול

דוגרת במדבריות בזלת בצפון-מזרח ירדן ודרום סוריה, ונראה שנודדת דרומה בחורף לדרום ירדן ואולי אף למצרים. באפריל 2011 נצפו וצולמו זוג בחיזור בטורקיה.
תיאור

זוהי סלעית גדולה יחסית, באורך 15–16.5 ס"מ, ובעלת ראש גדול ומעוגל. בצבעי שחור מט ולא מבריק (בשונה מסלעית שחורת-בטן), עם מעט גוון חום. בעמידה בולטים קצוות בהירים לסוככות היד. בתעופה ניכר דגם הכנף מזכיר סלעית לבנת-כנף, עם בסיסים בגוון אפרפר בהיר לאברות היד הפנימיות ואברות האמה, ובנוסף בולט גם פס הזנב העבה לרוחב הזנב כולו. סוככות התת-הזנב שלה לבנות לגמרי, בשונה מסלעית לבנת-כנף. הזוויגים דומים. לעיתים מופיעות מעט נוצות לבנות במצח, שמשערים כי מקורן בגנים "פגומים" כמו לבקנות או לאוציזם, הנפוצים יותר באוכלוסיות קטנות ומבודדות המתרבות בתוך עצמן.
סטטוס

זוהי סלעית נדירה ביותר ונדרש מחקר נוסף על המין, אך מעריכים כי היא נתונה בסכנת הכחדה חמורה, ואחת ההערכות היא שנותרו כמאה פרטים בלבד.
הערות שוליים

1 2 3 4 5  ד"ר יואב פרלמן, סלעית הבזלות, באתר הצפרות הישראלי
↑  Hadoram Shirihai, Correcting the identification of two rare wheatear records in Israel, The Bulletin of the British Ornithologists’ Club 132 (4), 2012, עמ' 226–235
↑  "Species Updates – IOC World Bird List" (באנגלית). נבדק ב-2021-06-13.
↑  Jobling, James A. (2010). The Helm Dictionary of Scientific Bird Names. London, United Kingdom: Christopher Helm. pp. 280, 310. ISBN 978-1-4081-2501-4.
↑  Mourning Wheatear, Oenanthe lugens, ("Lichtenstein, MHC", 1823), Birds of the World, The Cornell Lab of Ornithology
↑  Basalt Wheatear breeding recorded in Turkey, Wild echo
↑  ד"ר יואב פרלמן, אז מי את? סלעית הבזלות, הנה היא כאן שוב - בפעם השביעית, באתר הצפרות הישראלי
המיליארדרים העולמיים

המיליארדרים העולמיים הוא דירוג שנתי לפי השווי הנקי המתועד של המיליארדרים העשירים בעולם, שנערך ומתפרסם במרץ מדי שנה על ידי מגזין העסקים האמריקאי "פורבס". הרשימה פורסמה לראשונה במרץ 1987. השווי הנקי הכולל של כל אדם ברשימה מוערך בדולר ארצות הברית, בהתבססות על הנכסים המתועדים שלו, חובות וגורמים אחרים כמו מניות ודומיהם,
מלכים ושליטי מדינות, כמו המלכה אליזבת או ולדימיר פוטין, שהעושר שלהם מגיע מהסטטוס שלהם אינם נכללים ברשימות אלה. דירוג זה הוא מדד של האנשים המתועדים העשירים ביותר, כך שבעלי עושר שאינם ניתנים לבירור מוחלט, לא נמצאים ברשימה.
מנסא מוסא הראשון, מלך מאלי, שחי לפני 700 שנה, היה אחד העשירים בהיסטוריה והונו נאמד בכ-400 מיליארד דולר, במונחי 2022. בנובמבר 2024 עמד הונו של האיש העשיר בעולם, אילון מאסק, על 320 מיליארד דולר.
מתדולוגיה

מדי שנה, פורבס מעסיקה צוות של למעלה מ-50 כתבים ממגוון מדינות על מנת לעקוב אחר הפעילות של האנשים הכי עשירים בעולם ולפעמים קבוצות או משפחות - החולקות עושר. בנוסף לכך, סקרים ראשוניים נשלחים למי שעשוי להתאים לרשימה. לפי פורבס, הם מקבלים שלושה סוגים של תגובות – יש אנשים שמנסים להגדיל את עושרם. אחרים משתפים פעולה אך משאירים פרטים, ויש שמסרבים לענות על כל שאלה בקשר להונם. לאחר מכן נבדקות העסקאות של האנשים והערכות של הנכסים יקרי הערך שיש להם, כמו: קרקע, בתים, כלי רכב, יצירות אמנות וכו'. ראיונות גם נערכים כדי לבדוק את הנתונים ולשפר את אומדן ההחזקות של האדם. לבסוף, פוזיציות במניות הנסחרות בציבור מתומחרות לשוק בתאריך בערך חודש לפני הפרסום. חברות בבעלות פרטית מתומחרות לפי יחסי מחיר למכירה או המכפיל רווח. חוב ידוע מופחת מהנכסים כדי לקבל אומדן סופי של שוויו המשוער של אדם בדולר ארצות הברית. מאחר שמחירי המניות משתנים במהירות, עושרו ודירוגו האמיתיים של אדם בזמן הפרסום עשויים להשתנות ממצבו בעת עריכת הרשימה.
מתדולוגיה > 2024

ברשימת המיליארדרים העולמיים השנתית מספר 38 של פורבס היו 2,781 מיליארדרים עם הון כולל של 14.2 טריליון דולר, עליה של 141 חברים מ-2023.
| מקום | שם | שווי נקי (דולר אמריקאי) | גיל | אזרחות | מקור (ות) לעושר |
| --- | --- | --- | --- | --- | --- |
| 1 | ברנאר ארנו | $233 מיליארד | 75 | צרפת צרפת | LVMH |
| 2 | אילון מאסק | $195 מיליארד | 52 | ארצות הברית ארצות הברית | טסלה, SpaceX‏, X Corp |
| 3 | ג'ף בזוס | $194 מיליארד | 60 | ארצות הברית ארצות הברית | אמזון |
| 4 | מארק צוקרברג | $177 מיליארד | 39 | ארצות הברית ארצות הברית | מטא |
| 5 | לארי אליסון | $141 מיליארד | 79 | ארצות הברית ארצות הברית | אורקל |
| 6 | וורן באפט | $133 מיליארד | 93 | ארצות הברית ארצות הברית | ברקשייר האת'וויי |
| 7 | ביל גייטס | $128 מיליארד | 68 | ארצות הברית ארצות הברית | מיקרוסופט |
| 8 | סטיב באלמר | $121 מיליארד | 68 | ארצות הברית ארצות הברית | מיקרוסופט |
| 9 | מוקש אמבאני | $116 מיליארד | 65 | הודו הודו | ריליאנס אינדסטריז |
| 10 | לארי פייג' | $114 מיליארד | 51 | ארצות הברית ארצות הברית | גוגל |
מתדולוגיה > 2023

ברשימת המיליארדרים העולמיים השנתית מספר 37 של פורבס היו 2,640 מיליארדרים עם הון כולל של 12.2 טריליון דולר, ירידה של 28 חברים מ-2022.
| מקום | שם | שווי נקי (דולר אמריקאי) | גיל | אזרחות | מקור (ות) לעושר |
| --- | --- | --- | --- | --- | --- |
| 1 | ברנאר ארנו | $211 מיליארד | 74 | צרפת צרפת | LVMH |
| 2 | אילון מאסק | $180 מיליארד | 51 | ארצות הברית ארצות הברית | טסלה, SpaceX‏, X Corp |
| 3 | ג'ף בזוס | $114 מיליארד | 59 | ארצות הברית ארצות הברית | אמזון |
| 4 | לארי אליסון | $107 מיליארד | 78 | ארצות הברית ארצות הברית | אורקל |
| 5 | וורן באפט | $106 מיליארד | 92 | ארצות הברית ארצות הברית | ברקשייר האת'וויי |
| 6 | ביל גייטס | $104 מיליארד | 67 | ארצות הברית ארצות הברית | מיקרוסופט |
| 7 | מייקל בלומברג | $94.5 מיליארד | 81 | ארצות הברית ארצות הברית | בלומברג |
| 8 | קרלוס סלים | $93 מיליארד | 83 | מקסיקו מקסיקו | Telmex, אמריקה מוביל, Grupo Carso |
| 9 | מוקש אמבאני | $83.4 מיליארד | 65 | הודו הודו | ריליאנס אינדסטריז |
| 10 | סטיב באלמר | $80.7 מיליארד | 67 | ארצות הברית ארצות הברית | מיקרוסופט |
מתדולוגיה > 2022

ברשימת המיליארדרים העולמיים השנתית מספר 36 של פורבס היו 2,668 מיליארדרים עם הון כולל של 12.7 טריליון דולר, ירידה של 97 חברים מ-2021
| מקום | שם | שווי נקי (דולר אמריקאי) | גיל | אזרחות | מקור (ות) לעושר |
| --- | --- | --- | --- | --- | --- |
| 1 | אילון מאסק | $219 מיליארד | 50 | ארצות הברית ארצות הברית | טסלה, SpaceX, ‏ Twitter Inc |
| 2 | ג'ף בזוס | $177 מיליארד | 58 | ארצות הברית ארצות הברית | אמזון |
| 3 | ברנאר ארנו | $158 מיליארד | 73 | צרפת צרפת | LVMH |
| 4 | ביל גייטס | $129 מיליארד | 66 | ארצות הברית ארצות הברית | מיקרוסופט |
| 5 | וורן באפט | $118 מיליארד | 91 | ארצות הברית ארצות הברית | ברקשייר האת'וויי |
| 6 | לארי פייג' | $111 מיליארד | 49 | ארצות הברית ארצות הברית | אלפאבית |
| 7 | סרגיי ברין | $107 מיליארד | 48 | ארצות הברית ארצות הברית | אלפאבית |
| 8 | לארי אליסון | $106 מיליארד | 77 | ארצות הברית ארצות הברית | אורקל |
| 9 | סטיב באלמר | $91.4 מיליארד | 66 | ארצות הברית ארצות הברית | מיקרוסופט |
| 10 | מוקש אמבאני | $90.7 מיליארד | 64 | הודו הודו | ריליאנס אינדסטריז |
מתדולוגיה > 2021

ברשימת המיליארדרים העולמיים השנתית מספר 35 של פורבס היו 2,755 מיליארדרים עם הון כולל של 13.1 טריליון דולר. עלייה של 660 חברים מ-2020.
| מקום | שם | שווי נקי (דולר אמריקאי) | גיל | אזרחות | מקור (ות) לעושר |
| --- | --- | --- | --- | --- | --- |
| 1 | ג'ף בזוס | $177 מיליארד | 57 | ארצות הברית ארצות הברית | אמזון |
| 2 | אילון מאסק | $151 מיליארד | 49 | ארצות הברית ארצות הברית | טסלה, SpaceX |
| 3 | ברנאר ארנו | $150 מיליארד | 72 | צרפת צרפת | LVMH |
| 4 | ביל גייטס | $124 מיליארד | 65 | ארצות הברית ארצות הברית | מיקרוסופט |
| 5 | מארק צוקרברג | $97 מיליארד | 36 | ארצות הברית ארצות הברית | מטא |
| 6 | וורן באפט | $96 מיליארד | 90 | ארצות הברית ארצות הברית | ברקשייר האת'וויי |
| 7 | לארי אליסון | $93 מיליארד | 76 | ארצות הברית ארצות הברית | אורקל |
| 8 | לארי פייג' | $91.5 מיליארד | 48 | ארצות הברית ארצות הברית | אלפאבית |
| 9 | סרגיי ברין | $89 מיליארד | 47 | ארצות הברית ארצות הברית | אלפאבית |
| 10 | מוקש אמבאני | $84.5 מיליארד | 63 | הודו הודו | ריליאנס אינדסטריז |
מתדולוגיה > 2020

ברשימת המיליארדרים העולמיים השנתית מספר 34 של פורבס היו 2,095 מיליארדרים עם הון כולל של 8 טריליון דולר. ירידה של 58 חברים מ-2019.
| מקום | שם | שווי נקי (דולר אמריקאי) | גיל | אזרחות | מקור (ות) לעושר |
| --- | --- | --- | --- | --- | --- |
| 1 | ג'ף בזוס | $113 מיליארד | 56 | ארצות הברית ארצות הברית | אמזון |
| 2 | ביל גייטס | $98 מיליארד | 64 | ארצות הברית ארצות הברית | מיקרוסופט |
| 3 | ברנאר ארנו | $76 מיליארד | 71 | צרפת צרפת | LVMH |
| 4 | וורן באפט | $67.5 מיליארד | 89 | ארצות הברית ארצות הברית | ברקשייר האת'וויי |
| 5 | לארי אליסון | $59 מיליארד | 75 | ארצות הברית ארצות הברית | אורקל |
| 6 | אמאנסיו אורטגה | $55.1 מיליארד | 84 | ספרד ספרד | Inditex, זארה |
| 7 | מארק צוקרברג | $54.7 מיליארד | 35 | ארצות הברית ארצות הברית | מטא |
| 8 | ג'ים וולטון | $54.6 מיליארד | 71 | ארצות הברית ארצות הברית | וולמארט |
| 9 | אליס לואיז וולטון | $54.4 מיליארד | 70 | ארצות הברית ארצות הברית | וולמארט |
| 10 | סמואל רובסון וולטון | $54.1 מיליארד | 77 | ארצות הברית ארצות הברית | וולמארט |
כמות המיליארדים

הונם ומספרם של עשירי העולם עולה ביציבות רצופה בעשרות השנים האחרונות.
| שנה | מספר המיליארדים | השווי הנקי הכולל |
| --- | --- | --- |
| 2024 | 2,781 | $14.2 טריליון |
| 2023 | 2,640 | $12.2 טריליון |
| 2022 | 2,668 | $12.7 טריליון |
| 2021 | 2,755 | $13.1 טריליון |
| 2020 | 2,095 | $8.0 טריליון |
| 2019 | 2,153 | $8.7 טריליון |
| 2018 | 2,208 | $9.1 טריליון |
| 2017 | 2,043 | $7.7 טריליון |
| 2016 | 1,810 | $6.5 טריליון |
| 2015 | 1,826 | $7.1 טריליון |
| 2014 | 1,645 | $6.4 טריליון |
| 2013 | 1,426 | $5.4 טריליון |
| 2012 | 1,226 | $4.6 טריליון |
| 2011 | 1,210 | $4.5 טריליון |
| 2010 | 1,011 | $3.6 טריליון |
| 2009 | 793 | $2.4 טריליון |
| 2008 | 1,125 | $4.4 טריליון |
| 2007 | 946 | $3.5 טריליון |
| 2006 | 793 | $2.6 טריליון |
| 2005 | 691 | $2.2 טריליון |
| 2004 | 587 | $1.9 טריליון |
| 2003 | 476 | $1.4 טריליון |
| 2002 | 497 | $1.5 טריליון |
| 2001 | 538 | $1.8 טריליון |
| 2000 | 470 | $898 מיליארד |
מקורות: פורבס
הערות שוליים

↑  Kollmeyer, Barbara (4 במרץ 2014). "Bill Gates back on top, WhatsApp founders and more women in Forbes' billionaire rankings". Market Watch, The Wall Street Journal. אורכב מ-המקור ב-31 באוגוסט 2017. נבדק ב-5 במרץ 2014. {{cite news}}:  (עזרה)
↑  Gore, Leada (4 במרץ 2014). "Youngest, oldest and one who can body slam you: More on Forbes list of the ultra-rich". AL.com. Alabama Media Group. ארכיון מ-28 ביוני 2018. נבדק ב-5 במרץ 2014. {{cite news}}:  (עזרה)
↑  "Why Putin Isn't on 'Forbes' Billionaires List". Forbes. 2 במרץ 2015. ארכיון מ-20 באוקטובר 2017. נבדק ב-17 בנובמבר 2017. {{cite web}}:  (עזרה)
↑  Krastev, Nikola (11 במרץ 2010). "Forbes' Rich List: Number Of New Billionaires Reflects Global Recovery". Radio Free Europe Radio Liberty. ארכיון מ-26 במרץ 2014. נבדק ב-25 במרץ 2014. {{cite news}}:  (עזרה)
↑  Kerry A. Dolan, Methodology: How We Crunch The Numbers, Forbes (באנגלית)
↑  Chase Peterson-Withorn, “Forbes’ 38th Annual World’s Billionaires List: Facts And Figures 2024”, Forbes, 2 April 2024.
↑  Peterson-Withorn, Chase (4 April 2023). "Forbes' 37th Annual World's Billionaires List: Facts And Figures 2023". Forbes. Archived from the original on 5 April 2023.
↑  Peterson-Withorn, Chase (2022-04-05). "Forbes' 36th Annual World's Billionaires List: Facts And Figures 2022". Forbes (באנגלית). ארכיון מ-8 באפריל 2022. נבדק ב-2022-04-08. {{cite web}}:  (עזרה)
↑  Kerry A. Dolan, Forbes’ 35th Annual World’s Billionaires List: Facts And Figures 2021, Forbes (באנגלית)
↑  Forbes Staff. "Forbes Publishes 34th Annual List Of Global Billionaires". Forbes.
↑  Billionaires 25th Anniversary Timeline, Forbes (באנגלית)
מקדש איראווטסווארה

מקדש איראווטסווארה (בטמילית: கங்கைகொண்ட சோழீசுவரர் கோயில்) הוא מקדש הינדי בסגנון אדריכלות דראווידית (אנ'), המוקדש לאל שיווה בעיירה דראסורם (אנ') שבמחוז תנג'אבור (אנ') במדינת טאמיל נאדו שבדרום הודו. המקדש נבנה במאה ה-12 על ידי רג'ארג'ה השני, קיסר צ'ולה (אנ'), והוא אתר מורשת עולמית של אונסק"ו, יחד עם מקדש בריהאדיסוואראר בתנג'אבור (אנ'), ומקדש גנגאיקונדה בגנגאיקונדה צ'ולפורם המכונים יחדיו "המקדשים החיים הגדולים של צ'ולה".
פרט מפסל המרכבה והסוס
מקדש איראווטסווארה הוא אחד מתוך מקבץ של שמונה-עשר מקדשים הינדים גדולים מימי הביניים באזור העיר קומבקונם (אנ'), שבמחוז תנג'אבור. המקדש מוקדש לשיווה. הוא גם מכבד באדיקות את מסורות הווישנויזם והשאקטיזם של ההינדואיזם, יחד עם האגדות הקשורות לשישים ושלושה הניאנרים (אנ') - קדושי תנועת הבהקטי של השיוויזם.
מקדש האבן משלב מבנה מרכבה, וכולל אלוהויות ודיות ופוראנות (אנ'), ראשיות כמו אינדרה, אגני (אנ') (אל האש), וארונה (אל השמים והמים), ואיו (אל הרוח), ברהמה, סוריה (אל השמש), וישנו, שבע האימהות (אנ'), האלה דורגה, סראסווטי, סרי דווי (לקשמי), גנגה, יאמונה, סוברהמניה, גנש, קאמה (אנ') (תשוקה), ראטי (אנ') (אלת האהבה) ואחרים. לבת זוגו של שיווה יש מקדש ייעודי שנקרא מקדש פרייה נייאקי אמאן. זהו מקדש מנותק שנמצא מצפון למקדש איראווטסווארה. ייתכן שהיה חלק מהמקדש הראשי כשהחצרות החיצוניות היו שלמות.
נכון לעכשיו, חלקים מהמקדש כמו הגופורם (אנ') הרוסים, והמקדש הראשי והמקדשים הנלווים, שהיו פעם חלק ממכלול אחד, הם כיום נפרדים. יש במקדש שני שעוני שמש: שעון שמש של הבוקר ושעון שמש של הערב המפוסלים כגלגלי מרכבה. המקדש ממשיך למשוך כינוסים גדולים של עולי רגל הינדים מדי שנה במהלך חודש מגהא (אנ'), כשחלק מהפסלים, כמו אלה של האלה דורגה ושיווה, הם חלק מפוג'ות (טקסים הינדיים) מיוחדות.
מיקום

מקדש איראווטסווארה שוכן בעיירה דראסורם (אנ'), כ-4 קילומטרים דרומית-מערבית לעיר קומבקונם (אנ'), כ-310 קילומטרים מדרום-מערב לצ'נאי וכ-90 קילומטרים מהעיר צ'ידמבארם (אנ'). בתנג'אבור (אנ'), כ-40 קילומטרים צפונית-מזרחית, שוכן מקדש בריהאדיסוואראר, ומקדש נוסף, מקדש גנגאיקונדה, נמצא כ-30 קילומטרים דרומית-מערבית ממנו. שלושתם הוקמו בתקופת שושלת צ'ולה ושלושתם אתרי מורשת עולמית של אונסק"ו.
המקדש נמצא על כביש 22 המחבר לטירוצ'יראפאלי, וכביש 36 המחבר לתנג'אבור. העיר הסמוכה צ'ידמבארם מחוברת לערים מרכזיות אחרות ברכבות יומיות ברשת הרכבות ההודית, בשירותי האוטובוסים של טאמיל נאדו ובכבישים הלאומיים 36, 81 ו-245. נמל התעופה הקרוב ביותר עם שירותים סדירים הוא נמל התעופה הבינלאומי טירוצ'יראפאלי (אנ') (קוד IATA:‏ TRZ), כ-90 קילומטרים משם.
אף על פי שהמקדש שוכן בפנים הארץ, המקדש נמצא ליד הנהר קולידם (אנ'), בתוך הדלתה של הנהר קאוורי (אנ') עם גישה למפרץ בנגל ודרכו לאוקיינוס ההודי.
מקור שם המקדש

במקדש איראווטסווארה יש מכל מים. למכל זה יש תעלה המביאה את מימיו של הנהר קאוורי, שם מתאספים הינדים מדי שנה לטבילה. המיתולוגיה המקומית מספרת כיצד הפך עורו של איראווטה (אנ'), הפיל הלבן שעליו רוכב אינדרה, לבן ונקי לאחר שטבל במכל זה. אגדה זו מגולפת באבן במקדש הפנימי, והפיל של אינדרה העניק למקדש זה את שמו.
תיאור

קיסרי שושלת צ'ולה בנו מאות מקדשים הינדים ברחבי האימפריה שלהם. מביניהם ארבעה היו מתחמים עצומים עם וימאנות (אנ') בנויות מאבן. מקדש איראווטסווארה הוא אחד מארבעת אלה. שלושת האחרים הם המקדש בתנג'אבור (אנ') שנבנה על ידי רג'ארג'ה הראשון, המקדש שבנה רג'נדרה הראשון בגנגאיקונדה צ'ולפורם, והמקדש בתירובוונם (אנ') שנבנה על ידי הקיסר קולוטונגה השני משושלת צ'ולה בתקופה מאוחרת יותר.
מקדש איראווטסווארה הוא מבנה ריבועי נוסף שהושלם בשנת 1166. החצר הפנימית ששרדה היא כמעט שישה ריבועים צמודים בצלע של 35 מטר, ובסך הכל כ-107 מטרים על 70 מטרים. ה"ננדי מנדאפה" והסטמבה (אנ') נמצאים מחוץ לחצר המקדש הראשית הזו והם מיושרים עם ציר המזרח-מערב של המקדש הראשי.
המקדש מסווג כ"קראקויל" (Karakkoil), מקדש שעוצב בדמות מרכבות המקדש ששימשו בתהלוכות סביב המקדש במהלך פסטיבלים. קודש הקודשים הוא ריבוע שאורך צלעו 12 מטרים, עם קירות עבים שעליהם מבנה העל של הווימאנה (מגדל המקדש) מתנשא לגובה של 24 מטרים. שביל ההקפה המקובל בהינדואיזם לא הוכן סביב קודש הקודשים, כפי שנמצא במקדש הגדול של תנג'אבור ובמקדש גנגאיקונדה. במקום זאת, שביל זה נמצא בחצר. קודש הקודשים (גרבה-גרייה (אנ'), garbha-griya, מילולית "בית הרחם") מחובר למוקה-מנדאפה דרך הארדה-מנדאפה (סוגי אולמות במקדש ההינדי) הנתמכת על עמודים, ומוקף על ידי שני דווראפאלות (רוחות שומרי הסף) מסיביות. המהא-מנדאפה הוא מלבן שמידותיו 24 על 79 מטרים, עם שש שורות של עמודים בצד ימין (ארבעים ושמונה סה"כ). אלו כוללים תבליטים וגילופים מורכבים. לכיוון מזרח למהא-מנדאפה נמצאת האגרה-מנדאפה המכונה גם רג'אגמבהירן-טירו-מנדפאם על שם הקיסר. אולם זה מעוצב כמו מרכבה על גלגלים עשויים אבן, הנמשכת על ידי סוסי אבן. העיצוב דומה למקדש נריטה-סבהא (אולם ריקודים קהילתי) של מקדש צ'ידמבארם ומקדש השמש בקונארק ליד פורי, במדינת אודישה.
תיאור > המדרגות המזמרות

לאגרה מנדאפה יש מרפסת ריבועית צמודה של 7 מטר. יש בה מדרגות מגולפות מעוטרות שכיוונם ממזרח למערב. למדרגות יש מעקות מגולפות בצורה מורכבת. כאשר צועדים או דורכים עליהן, הן מייצרות תו מוזיקלי. לכן הן מכונות "המדרגות המזמרות".